***REFERAT DE APROBARE***

***a Ordinului președintelui A.N.R.S.C. privind abrogarea Ordinului președintelui Autorității Naționale de Reglementare pentru Serviciile Comunitare de Utilități Publice nr. 66/2007 privind aprobarea Metodologiei de stabilire, ajustare sau modificare a prețurilor și tarifelor locale pentru serviciile publice de alimentare***

***cu energie termică produsă centralizat***

Motivul emiterii actului:

Descrierea situației actuale

A.N.R.S.C. a elaborat și a emis, conform competențelor cu care a fost abilitată, potrivit art. 14 alin. (2) din Legea serviciului public de alimentare cu energie termică nr. 325/2006, Ordinul președintelui Autorității Naționale de Reglementare pentru Serviciile Comunitare de Utilități Publice nr. 66/2007 privind aprobarea Metodologiei de stabilire, ajustare sau modificare a prețurilor și tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare.

În conformitate cu prevederile art. 13 alin. (4) din Legea nr. 51/2006, republicată, cu modificările și completările ulterioare, serviciul public de alimentare cu energie termică a trecut integral în sfera de reglementare, autorizare și control a Autorității Naționale de Reglementare în domeniul Energiei - A.N.R.E., A.N.R.S.C. nemaiavând nicio competentă în acest domeniu.

Potrivit dispozițiilor art. V alin. (4) din Legeanr. 225/2016 pentru modificarea și completarea Legii serviciilor comunitare de utilități publice nr. 51/2006*,* „Până la elaborarea şi aprobarea prin ordin al președintelui A.N.R.E. a reglementărilor prevăzute de dispozițiile art. 14 din Legea serviciului public de alimentare cu energie termică nr. 325/2006, cu modificările ulterioare, sunt aplicabile prevederile din reglementările tehnice şi comerciale emise de A.N.R.S.C. în domeniul serviciului public de alimentare cu energie termică.”

Având în vedere:

- că în Monitorul Oficial nr. 1004 din 8 octombrie 2024 a fost publicat Ordinul președintelui Autorității Naționale de Reglementare în Domeniul Energiei nr. 71 din 24 septembrie 2024 pentru aprobarea Metodologiei de stabilire, ajustare şi modificare a preţurilor şi tarifelor aferente activităţilor de producere, transport, distribuţie şi furnizare a energiei termice din cadrul serviciului public de alimentare cu energie termică în sistem centralizat, cu excepţia producerii energiei termice în centrale de cogenerare

- prevederile art. 4 din Ordinul președintelui ANRE nr. 71/2024 potrivit cărora ”*Începând cu data de 1 august 2025, prevederile din reglementările emise anterior, care au același obiect cu cele din prezentul ordin, își încetează aplicabilitatea”*,

actul normativ aprobat prin Ordinul președintelui ANRSC nr. 66/2007 se impune a-și înceta aplicabilitatea.

Schimbări preconizate

Prezentul proiect de ordin are drept scop abrogarea Ordinul președintelui Autorității Naționale de Reglementare pentru Serviciile Comunitare de Utilități Publice nr. 66/2007 privind aprobarea Metodologiei de stabilire, ajustare sau modificare a prețurilor și tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare, în vederea evitării paralelismelor din legislația națională.

Impactul socio-economic al proiectului de act normativ

Proiectul de act normativ nu are impact socio-economic.

Impactul financiar asupra bugetului general consolidat

Proiectul de act normativ nu are impact socio-economic.

Efectele proiectului de act normativ asupra legislației în vigoare

 Proiectul de act normativ asigură asanarea legislației.

***DIRECTIA JURIDICĂ, RU, RELAȚII CU PUBLICUL ȘI I.T.***

***DIRECTOR***

***RODICA POP***